Audra (upė)
Audra – upė šiaurės rytų Lietuvoje, Rokiškio rajone. Prasideda Varaščinos durpyne į šiaurės rytus nuo Audrelio ežero. Teka į pietvakarius, prateka Rokiškėlių ežerą. Toliau vadinamas Audrupiu. Vidurupis ir žemupys teka plačiu senslėniu. Bečių miške pasuka į pietvakarius, teka tarp Aukštakalnių ir Margėnų žuvininkystės tvenkinių. Įteka į Sartų ežero šiaurinį galą (Audrakampio ežerą). Vaga sureguliuota. Vidutinis nuolydis: aukštupyje – 383 cm/km, vidurupyje – 110 cm/km, žemupyje – 20 cm/km. Upėvardis kildinamas nuo audra, aldra („smarkus vėjas“).